สวัสดีครับ พอดีอยากสอบถามเรื่อง การใช่ยาคุมฉุกเฉินนะครับ พอดีได้มีอะไรกันแล้วเกิดการหลั่งในครับ โดยไม่ได้ใส่ถุง ก็เลยไปซื้อยาคุมฉุกเฉินมาให้กินหลังเสร็จประมาณ20-30นาที เป็นชนิดเม็ดเดียวนะครับ แล้วพอคุยไปคุยมาทราบว่า อาจจะเป็นช่วงก่อนตกไข่ หรือ หลังจากตกไข่แล้วนะครับ(น่าจะหลังตกไข่ เพราะมีอาการ ปวดเหมือนมีประจำเดือนนิดหน่อยก่อนหน้านี้ 2-3วัน) แล้ววันที่มีอะไรกันก็เป็นวันที่14หลังจากประจำเดือนครั้งล่าสุดนะครับ พอดีอยากจะถามว่า มีโอกาสในการ “ท้องนอกมดลูก”สูงรึป่าวครับ แล้วเราจะตรวจว่าท้องหรือไม่ท้องได้วันไหนครับ แล้วถ้าประจำเดือนมาแล้ว มั่นใจได้รึยังว่าไม่ท้องนะครับ หรือต้องรอให้มาอีก1เดือน
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงนับจากที่ได้มีเพศสัมพันธ์ไป ยาคุมก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะและหลังจากที่ทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งถือเป็นเลือดที่เป็นผลของยา ไม่ใช่ประจำเดือนจริงๆ แต่ในบางราย อาจไม่มีก็ได้ ส่วนประจำเดือนจริงๆ นั้น อาจมาในช่วงเวลาเดิม หรือมาช้ากว่ากำหนดก็ได้ค่ะหากต้องการทราบว่า จะมีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ หากตรวจไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้น และเมื่อไม่มีการตั้งครรภ์เกิดขึ้น ก็จะไม่มีการตั้งครรภ์นอกมดลูกเกิดขึ้นค่ะ